text: 27.779 dåser fundet i naturen: - Det er svært at opdrage millioner af mennesker
  28 marts 2019 kl. 05.13
  Det flyder med tomme dåser i naturen i Syd- og Sønderjylland. I Aabenraa er otte af ti dåser fundet i naturen pantfri.
  Rie Hyrland fra Sdr. Hostrup ved Aabenraa kan ikke gå forbi en tom øldåse eller et stykke slikpapir uden at samle det op.
  Og hun har lovet sig selv, at hun hver dag vil samle mindst tre stykker affald op i naturen. Ofte bliver det dog til meget mere end det.
  Da hun i weekenden var ude at samle affald i naturen med sin mand Kenny, blev det til en pose med tomme dåser og en pose med papir, plastik og pap.
  - De fleste dåser er uden pant. Vi har gået strækningen mange gange før, og alligevel dukker der noget nyt op hele tiden, fortæller Rie Hyrland.
  Ægteparret finder flest tomme dåser langs marker - altså uden for byen.
  - De, der gør det, må jo have dårlig samvittighed, for ellers havde de jo nok gjort det, hvor der er huse, siger Kenny.
  -  Jeg er faktisk irriteret over det, men det er svært at opdrage 5,5 millioner mennesker, siger han.
  Det flyder med dåser i Syd- og Sønderjylland
  Og der bliver smidt rigtig meget affald i naturen. Danmarks Naturfredningsforening arrangerer hvert år Affaldsindsamlingen, hvor cirka 200.000 børn og voksne gør rent i naturen.
  Sidste år blev det til godt 160.000 kilo affald. Blandt madpapir, flasker og andet affald fandt indsamlerne også 102.000 dåser. Kun hver fjerde af dem var pantdåser.
  Gør man regnestykket op for hele Syd- og Sønderjylland, blev der samlet sammenlagt 27.779 dåser ind i landsdelens 14 kommuner.
  I de fire sønderjyske kommuner, Aabenraa, Tønder, Sønderborg og Haderslev, blev 15.533 af dem fundet. Det svarer til mere end hveranden.
  Affaldsindsamlingen
  Arrangør: Danmarks NaturfredningsforeningDeltagere nationalt: 150.000 børn og 50.000 voksneDeltagere Syd- og Sønderjylland: 24.675 børn og 7.372 voksneAntal indsamlinger: 350 skoler/institutioner og 250 andre.Hvor ofte: Hvert år siden 2006 - 14. gang i 2019
  Herunder kan du få et overblik over dåser og affald fundet i naturen i de syd- og sønderjyske kommuner i 2018.
  Aabenraa: 8 ud af 10 er pantfri (Dåser u/pant 8.721. Dåser m/pant 1.771) Affald i alt: 10.285 kilo
  Sønderborg: 9 ud af 10 er pantfri (Dåser u/pant 1.897. Dåser m/pant 205) Affald i alt: 1.590 kilo
  Haderslev: 8 ud af 10 er pantfri (Dåser u/pant 1.488. Dåser m/pant 349) Affald i alt: 1.220 kilo
  Tønder: 8 ud af 10 er pantfri (Dåser u/pant 747. Dåser m/pant 157) Affald i alt: 651 kilo
  De fire sønderjyske kommuner i alt: 8 ud af 10 er pantfri (Dåser u/pant 12.853. Dåser m/pant 2.482) Affald i alt: 13.746 kilo
   
  Kolding: 9 ud af 10 er pantfri (Dåser u/pant 2.450. Dåser m/pant 373) Affald i alt: 3.120 kilo
  Fredericia: 7 ud af 10 er pantfri (Dåser u/pant 195. Dåser m/pant 84) Affald i alt: 2.369 kilo
  Vejle: 7 ud af 10 er pantfri (Dåser u/pant 1.357. Dåser m/pant 510) Affald i alt: 1.921 kilo
  Hedensted: 8 ud af 10 er pantfri (Dåser u/pant 1.389. Dåser m/pant 317) Affald i alt: 1.781 kilo
  Horsens: 8 ud af 10 er pantfri (Dåser u/pant 931. Dåser m/pant 202) Affald i alt: 1.657 kilo
  Vejen: 9 ud af 10 er pantfri (Dåser u/pant 1.357. Dåser m/pant 510) Affald i alt: 1.921 kilo
  Billund: 5 ud af 10 er pantfri (Dåser u/pant 252. Dåser m/pant 232) Affald i alt: 584 kilo
  Varde: 8 ud af 10 er pantfri (Dåser u/pant 871. Dåser m/pant 156) Affald i alt: 2.264 kilo
  Esbjerg: 9 ud af 10 er pantfri (Dåser u/pant 1.099. Dåser m/pant 120) Affald i alt: 2.198 kilo
  Fanø: Deltog ikke
  
  Flest dåser tæt på grænsen
  Tallene fra Affaldsindsamlingen viser, at jo vi kommer på den dansk-tyske græns, jo flere pantfrie dåser er der i naturen.
  Sidste år blev der samlet 10.492 dåser alene i Aabenraa Kommune, hvor Rie Hyrland bor.
  Det svarer til hver 10. på landsplan og placerer Aabenraa på en suveræn førsteplads over danske kommuner.
  